William Jardine (handelsmann)

William Jardine (født 24. februar 1784 ved Lochmaben i Dumfriesshire i Skottland, død 27. februar 1843 i London) var en skotsk lege og ledende handelsmann (taipan). Han var en av grunnleggerne av Hongkong-selskapet Jardine, Matheson and Company. Fra 1841 til 1843 var han parlamentsrepresentant i London for kretsen Ashburton som whig.

Liv og virke
 Bakgrunn
William Jardine ble født på en litengård ved Lochmaben  i Dumfriesshire s.18 Online hos Google books som sønn av Andrew Jardine (født ca 1750-1793) som døde fa gutten var ni år, noe som bragte familien økonomiske vanskeligheter. Storebroren David (1776-1827) kunne bidra med penger som sikret William skolegang. 

Han ble fra 16 års alder utdannet i medisin ved University of Edinburgh og tok eksamen som kirurg i 1802. 

Karriere
Samme år ble han skipslege på East Indiaman-skipet «Brunswick», et handelsskip for Det britiske Ostindiakompani, som satte kurs mot India. Det ble tatt av franskmennene i 1805, og etterpå ble Jardine repatriert. Han fortsatte imidlertid i Det britiske Ostindiakompanis tjeneste som skipslege frem til mai 1817, og begynte som handelsmann.

Jardine residerte i Kina fra 1820 til 1839. Han slo seg opp som fremgangsrik opiumshandler i Kanton i Kina. Hasns forretningsmodell var å kjøpe opiumet for indiske eksportører og selge det videre til smuglere som bragte den illegale varen i land der etterspørselen etter det avhengighetsdannende produktet bare ble sterkere. Hans hovedhandelspartner var den parsisk-indiske opiumhandlereren Jamsetjee Jejeebhoy. Jardine kunne bygge seg opp en betydelig formue ved senne handelen. Han ble partner i det India-baserte firmaet Magniac & Co i 1825. Året etter kontrollerte han firmaets handelsvirksomhet i Guangzhou.

James Matheson slo seg sammen med ham kort etter, og i 1832 ble Magniac & Co rekonstituert som Jardine, Matheson & Co. Jardines hadde hundrevis av små skip, lorchaer og mindre smuglerfarkoster, for smuglingen langs kysten og opp elvene.

Etter det var slutt på Ostindienkompaniets monopol på handelen i 1834 blomstret handelen. Firmaaet ble det mest fremgangsrike av de fri handelshusene. Etter et mislykket forsøk med et dampskip gikk firmaet over til en for seg spesialbygd skipstype, en opiumclipper, som kunne bringe varene frem uavhengig av årstidenes omskiftende vindretninger. Jardine samarbeidet også med den tyske protestantiske misjonæren Karl Gützlaff. 

Han ivret for en åpning av det kinesiske marked ved en militær styrkedemonstrasjon overfor Qing-dynastiet. Han støttet Lord Napiers bestrebelser og gikk inn for - uten hell - utsendelse av en straffeekspedisjon mot Kina etter at Napier ikke hadde lyktes.Stephen R. Platt: Imperial Twilight - The Opium War and the End of China's Last Golden Age. New York, 2019, s. 200–202, 316, 322–324

Jardine ble etter sin hjemkomst medlem av Underhuset i London.Stephen R. Platt: Imperial Twilight - The Opium War and the End of China's Last Golden Age. New York, 2019, s. 362, s. 432 Han ervervet en byresidens i Upper Belgrave Street i London og Lanrick Castle som landsete i Skottland.Song-Chuan Chen: Merchants of War and Peace - British Knowledge of China in the Making of the Opium War. Hong Kong, 2017, s. 14

Etter at den keiserlige kommissær Lin Zexu konfiskerte 20.000 kister britiskeid opium i 1839, dro Jardine til London, der han oppfordret utenriksminister Lord Palmerston til å reagere kraftig. Det førte til første opiumskrig, som åpnet Kina for opiumshandelen.Stephen R. Platt: Imperial Twilight - The Opium War and the End of China's Last Golden Age. New York, 2019, s. 362, s. 432 Jardine var en ledende pådriver av krigen, formidlet til den britiske og militære elite med informasjoner om Kina og kunne med sine 20 års erfaring i landet slik legge et viktig grunnlag for de britiske styrkers krigsdisposisjoner.Song-Chuan Chen: Merchants of War and Peace - Britain's Knowledge of China in the Making of the Opium War. Hong Kong, 2017, s. 4f

 Referanser 

Litteratur
 China Trade and Empire: Jardine, Matheson & Co. and the Origins of British Rule in Hong Kong 1827-1843 av Alain Le Pichon
 Jardine Matheson Archives Cambridge Library
 Jardine Matheson: Traders of the Far East av Sir Robert Blake
 The Thistle and the Jade av Maggie Keswick

 Skjønnlitteratur
 William Jardine og andre Jardine-tai-paner portretteres i forkledning i forfatteren James Clavells populære romaner Tai-Pan (1966), Gai-Jin (1993), Noble House (1981) og Whirlwind (1987).

 Eksterne lenker 



Kategori:Skotske forretningsfolk
Kategori:Britiske leger
Kategori:Britiske parlamentsmedlemmer
Kategori:Personer fra Dumfries and Galloway